<classify> BUNGE la 11 katika Mkutano wake wa 13 litajadili Mpango wa Serikali unaokusudiwa kutekelezwa katika kipindi cha mwaka wa fedha wa 201920 huku wabunge wapya wanne wakiapishwa leo.Wabunge hao ni waliochaguliwa hivi karibuni ambao baada ya kula kiapo cha uaminifu kwa ajili ya kulitumikia Bunge hilo watadumu kwa kipindi cha miaka miwili hadi Uchaguzi Mkuu 2020.Wabunge hao wote ni kutoka CCM ambao ni Mbunge wa Korogwe Vijijini Timotheo Mzava, Mbunge wa Ukonga, Mwita Waitara, Mbunge wa Monduli, Julius Kalanga na Mbunge wa Liwale, Zuberi Kuchauka, alisema Spika wa Bunge, Job alipozungumza na vyombo vya habari jijini hapa jana.Ndugai alisema Bunge hilo pamoja na mambo mengine, litajadili Mpango wa Serikali ambao utawasilishwa na Waziri wa Fedha na Mipango, Dk Philip Mpango na utajadiliwa kwa wiki moja tangu Novemba 6 hadi 12, mwaka huu.Madhumuni makubwa ya mkutano huu ni kujadili wasilisho la Waziri wa Fedha na Mipango, DK Philip Mpango kuhusu mapendekezo ya Mpango wa Serikali unakusudiwa kutekelezwa na serikali mwaka 201920, alisema Ndugai.Katika mkutano huo pia maswali 125 ya kawaida yataulizwa kwa serikali na wabunge na huku maswali ya papo kwa hapo 16 yataulizwa kwa Waziri Mkuu, Kassim Majaliwa katika Alhamisi mbili za Novemba 8 na 15, mwaka huu.Spika alisema katika mkutano huo pia itawasilishwa miswada mitano itakayosomwa kwa mara ya kwanza ambayo itasomwa mara ya pili na tatu katika mkutano wa 14 wa Bunge la 11 mwezi Januari na Feburari, mwakani.Ndugai alisema pia mkutano huo utaridhia maazimio matatu, likiwemo la itifaki ya maendeleo ya nchi za Kusini mwa Afrika kuhusu kulinda hatimiliki za wagunduzi aina mpya za mbegu za mimea na azimio la kuridhia mikataba wa kimataifa wa kuzuia matumizi ya silaha za kibiolojia na sumu na la kuridhia mkataba wa takwimu wa Afrika.  <topic>: KITAIFA 